cyanic-selkie/wikianc huggingface dataset:
אורת בש
המכביה ה-13
באליפות ישראל בשחייה שנערכה בווינגייט באוגוסט אותה שנה זכתה בש ב-8 מדליות, מהן 4 זהב, 3 כסף ומדליית ארד אחת. מדליות זהב, במשחה ל-200 מטר מעורב אישי בתוצאה של 2:29.83 דקות לפני נעמה מישר (2:34.25 דקות) ושני טליתמן (2:35.26 דקות), במשחה ל-400 מטר מעורב אישי ביחד עם מיכל אמין בתוצאה זהה של 5:18.00 דקות, לפני שני טליתמן (5:25.09 דקות), במשחה שליחות 4x100 מטר חופשי בתוצאה של 4:13.69 דקות ובמשחה שליחות 4x100 מטר מעורב בשיא ישראלי חדש לאגודות של 4:38.37 דקות. מדליות כסף, במשחה ל-100 מטר פרפר בתוצאה של 1:06.89 דקות, אחרי סהר אלוני (1:06.63 דקות) ולפני תרין גרטנר (1:10.89 דקות), במשחה ל-100 מטר חזה בתוצאה של 1:17.37 דקות, אחרי השיאנית הישראלית אפרתי (1:16.73 דקות) ולפני נעמה מישר (1:21.40) ובמשחה שליחות 4x200 מטר חופשי בתוצאה של 9:21.23 דקות, אחרי מכבי קריית אונו שקבעה שיא ישראלי חדש לאגודות של 9:07.47 דקות. מדליית ארד במשחה ל-200 מטר פרפר בתוצאה של 2:28.25 דקות, אחרי סהר אלוני (2:26.19 דקות) ומיכל אמין (2:26.57 דקות). היא זכתה בתחרות זו בתואר שחיינית מצטיינת לגילאי 17 והייתה שותפה מרכזית לקבוצת הנשים שלה שזכתה באליפות המדינה.
1991
באליפות ישראל שנערכה ביולי 1991 היא זכתה במדליית ארד במשחה ל-200 מטר מעורב אישי, אחרי נטע כהן ממכבי חיפה (2:28.46 דקות) ובת אגודתה נלי טוסגי (2:30.35 דקות)
חייה האישיים
בש חיה בשוהם ולה ארבעה ילדים, ארבל, אדר, אורי וניר. כיום, היא עוסקת בניהול אדמיניסטרטיבי של מועדון אופניים תל אביב (TACC), ומשתתפת בתחרויות בענף מרוץ אופני כביש.
רוסיה הקרימינלית
רוסיה הקרימינלית או רוסיה הפלילית (ברוסית: Криминальная Россия) הוא שמה של תוכנית טלוויזיה רוסית, המהווה סדרת סרטי תעודה על העולם הפשע של ברית המועצות ורוסיה וכוללת תחקירים על הנושא. התוכנית שודרה תחילה ברשת NTV לפני שעברה לערוצי טלוויזיה רוסיים אחרים ושודרה מ-24 ביוני 1995 עד 25 בנובמבר 2014.
פיתוח
הרעיון של התוכנית שייך למפיק האמריקאי דוד גמבורג, שהיה לו ניסיון עם כוכבים הוליוודיים כגון ארנולד שוורצנגר, דולף לונדגרן ורובין ויליאמס. לאחר שעבר לרוסיה, הוא הזמין את ההנהלה של ערוץ NTV לנהל ניסוי וליצור שבעה פרקים של "רוסיה הקרימינלית", במשך חצי שעה כל אחד. על פי זיכרונותיו של גמבורג, הוא "לא ציפה שזה יהיה כל כך מוצלח ושהעבודה תימשך כל כך הרבה שנים".
פרקי הסדרה
בין הפרקים של רוסיה הקרימינלית היו על רוצחים סדרתיים כמו אנדריי צ'יקטילו, סרגיי גולובקין, סרגיי ריאחובסקי, אלכסנדר ספסיבצב, ולדימיר מוחנקין, סרגיי שיפילוב, מקסים פטרוב, אך גם על אירועים כמו המלחמה הקרימינלית בטוליאטי, המלחמה הקרימינלית בקסימוב, חטיפות ילדים, על ארגון הפשע סלונובסקאיה ארגון הפשע וליקולוקסקאיה, ארגון הפשע נובוקוזנצקאיה וארגון הפשע נחודקינסקאיה, אודות לב סבנקוב, ולדימיר לוין והרוצח השכיר אלכסנדר סולוניק.
החל מעונת 2009 יצא התוכנית בשם "כרוניקות קרימינליות" בערוץ הראשון. בין הפרקים החדשים שיצאו היו על ארגון הפשע סלונובסקאיה, אודות סרגיי טקאץ'.
דיוויזיית השדה השביעית של הלופטוואפה
דיוויזיית השדה של הלופטוואפה השביעית (בגרמנית: 7. Luftwaffen-Feld-Division), הייתה דיוויזיה של הוורמכאט במהלך מלחמת העולם השנייה.
היסטוריה
הדיוויזיה הוקמה ב-9 באוקטובר 1942, והועמדה תחת פיקוד וולף פון בידרמן. ב-12 בדצמבר 1942 הוכנסה הדיוויזיה לפעולה בחזית המזרחית כחלק מקבוצת ארמיות דון, ולחמה עימה במבצע סערת חורף. הדיוויזיה ספגה אבדות קשות, ובמרץ 1943 הושמדה הדיוויזיה, ושרידיה צורפו לדיוויזיית השדה של הלופטוואפה ה-15.
MotoGP עונת 2017
עונת 2017 ב-MotoGP היא העונה ה-69 בה התקיימה האליפות. העונה החלה ב-26 במרץ 2017 בגרנד פרי קטר והסתיימה ב-12 בנובמבר 2017 בגרנד פרי ולנסיה. במהלך העונה התקיימו 18 מרוצים, בהם לקחו חלק 32 רוכבים מ-12 קבוצות. מארק מארקס, אלוף העונה הקודמת, הגן על תוארו וזכה באליפות לאחר קרב צמוד עם אנדראה דוביציוזו. קרב שהוכרע רק במרוץ סיום העונה.
תוצאות ודירוג
הנקודות באליפות חולקו בהתאם למפורט בטבלה הבאה
The Sims
The Sims (בעברית: הסימס) היא סדרת משחקי מחשב שפותחה על ידי ויל רייט וחברת "Maxis" והופצה על ידי חברת EA Games. במשחק ניתן להתנהל בתור דמות וירטואלית המכונה "סים" בסביבת חיים משתנה בהתאם למשחק ולהרחבות שנקנו או התקבלו.
נכון לשנת 2017, הזיכיון כולו מכר 200 מיליון עותקים ברחבי העולם, והוא זיכיון המשחקים הנמכר ביותר למחשב האישי והשמיני הנמכר ביותר בכל הזמנים.
בישראל משווק המשחק על ידי חברת הד ארצי (המשחק לא תורגם לעברית) ובחנויות הדיגיטליות "Origin" ו-"סטים".
רקע
את הרעיון למשחק הגה ויל רייט בשנת 1990 לאחר שאיבד את ביתו ורכושו בשרפה. בזמן שבנה בית חדש, רייט החל לחשוב על משחק שמדמה את החיים. הוא האמין שביכולתו לתכנת ולעצב משחק כזה, "בית בובות דיגיטלי", כפי שהגדיר אותו.
בשנת 1993 פנה רייט לחברת "Maxis" והציע להם את הרעיון. הרעיון נדחה בשל חוסר אמונם של אנשי החברה במוצר, ומתוך הנחה שהמחשבים של אותה תקופה אינם מסוגלים לתמוך במשחק. בשנת 1995 חברת EA Games (שהפכה ב-1997 לחברת האם של "Maxis") הציעה לרייט להמשיך לפתח את המשחק.
באותה שנה החל תהליך פיתוחו של המשחק, שזכה לשם "Project X" (בעברית: פרויקט X). כעבור שנתיים המשחק קיבל את שמו הרשמי - "The Sims", שם שנועד להציג את המשחק כשלב נוסף בשורת משחקי הסימולציה הקודמים שפיתח רייט (כגון סימסיטי). <!--
הסימים
בתחילת המשחק השחקן יכול לבחור דמויות שיהוו את משפחתו - "סימים" (ניתן ליצור משפחות המורכבות הכוללות 1–8 דמויות, לא כולל חיות) ושעליהן הוא ישלוט במהלך המשחק. באפשרות השחקן ליצור בעצמו את הדמויות ולקבוע את תכונותיהן, את מראן ואת לבושן. אף על פי שהשחקן שולט בהן ישירות, יש לדמויות גם מידה מסוימת של רצון חופשי: הן יכולות לפעול באופן עצמאי ולעיתים גם להתנגד לפקודות השחקן. השחקן יכול לתת דגש על פיתוח כישורי הדמויות על ידי הקצאת שעות התעמלות, קריאה או שעות המוקדשות לאומנות, על ידי קביעת סדר היום של הדמויות תוך התחשבות בצרכיהן. על השחקן מוטל גם לנהל את הפעולות היומיומיות כדוגמת שינה, אכילה, רחצה ועוד. אם השחקן לא ימלא את צרכיהן, הדמויות יכולות לחלות, לרעוב ואף למות. לסימים ישנו מד "מצב רוח", המראה את מצב רוחם. מצב רוח ירוד גורם לדיכאון ולשעמום. אולם לא משנה עד כמה מדוכאות דמויות הסימים תהיינה, הן לא תוכלנה להתאבד או לפתח מחלות נפש אחרות, כיוון שהמשחק מיועד גם לילדים. למרות זאת, הסימים מסוגלים להעליב דמויות אחרות, לסטור להן ואפילו לפעול באלימות.
מלבד עיצוב הסימים, על השחקן לדאוג למגורים למשפחה שיצר. במשחקים 1 ו-2, כל משפחה מקבלת סכום כסף התחלתי של §20,000 (סימולאון - כספם של הסימים, בעזרתו ניתן לקנות לסימים בית או חלקת אדמה) אך במשחק השלישי הסכום משתנה בהתאם למספר הסימים הנע בין
§16,000 ועד §30,000. הכסף משמש גם לבניית או הרחבת הבית ולעיצובו (ישנו מבחר של יותר מ-150 אביזרי בנייה אותם ניתן לרכוש עבור הסימים). למעשה, נושא עיצוב הבית זכה לאהדה כה רבה בקרב השחקנים, עד שמעריצים רבים החלו להפיץ באתרי אינטרנט שונים תוספות לריהוט הניתנות להוספה למשחק המקורי.
לאחר יצירת המשפחה וקניית הבית, מתחילים חיי הסימים - המבוגרים צריכים ללמוד או ללכת לעבודה כך שלא יחסר להם כסף והילדים צריכים ללכת לבית ספר על מנת למלא את מטלותיהם לשם קידום והצטיינות בעבודה (לרוב בעזרת פעולות שונות המפתחות את כישוריהם). הסימים מבלים את זמנם יחד בפעילויות רבות ושונות ועוסקים בתחומי עניין שהם אישיים לכל דמות ותלויות באופייה. המשחק בנוי כך שהשחקן נדרש להחליט כיצד לנצל את זמנן הפנוי של הדמויות כדי שתוכלנה לפתח כישורים שונים כגון שיפור תהליכי חשיבה ויצירתיות על ידי הוספת פעילויות מתאימות לסדר יומן. השחקן צופה באיזה שלב נמצאת הדמות ברכישת יכולת מסוימת, ויכול לפעול להגברת היכולת תוך שימוש במשאבים שונים אשר זמינים עבורו במהלך המשחק. בנוסף, על השחקן לספק את צרכיהן החברתיים של הדמויות על ידי השתתפות באירועים חברתיים. כמו כן עליו לפתח את כישוריהן החברתיים של הדמויות באמצעים שונים. הדמויות מגיבות לאירועים חיצוניים בעצמן באמצעות מנגנון הרצון החופשי שיש להן.
השליטה בדמויות מבוססת לחלוטין על העברת הנחיות השחקן לדמויותיו כך שתוכלנה להשתמש בחפצים שונים (טלוויזיה, רדיו, כלי בישול השונים ומשחקים) ולבצע בהם פעולות שונות.
מצבי משחק
כאשר מתרחשת שרפה בבית הסימס, אף מצב מלבד מצב המשחק לא זמינים עד לסוף השרפה.
הסימס (2000)
בדומה למשחקים קודמים של חברת "Maxis", "הסימס" נוטה לחדשנות ונחשב בעיני רבים לאחד המוצלחים ביותר בתחום משחקי המחשב, למרות העובדה שמשחקים שקדמו לו הציגו את אותו רעיון כללי (כגון סים סיטי שהתמקד בבניית ערים). הסיבה לכך היא שהמשחק מתמקד בחייהן של דמויות המשחק הווירטואליות, "הסימים", ולא ביעדים מוגדרים (כגון בניית עיר, פארק שעשועים, חווה ועוד). המשחק מאפשר לשחקן שליטה מוחלטת בניהול כל תחומי החיים של הדמויות וכן בקביעת היעדים אליהן הן תשאפנה. האמצעי ההכרחי לכך הוא בניית אזור המחיה של הדמויות, ארגון זמנן (קביעת סדר יום) והחלטה על הפעולות שעליהן לעשות על מנת להגשים את שאיפותיהן.
בשנת 2002, הפך "הסימס" למשחק המחשב הנמכר ביותר בהיסטוריה. הצלחתו מוסברת בעיקר בזכות העובדה שהמשחק משך נשים וגברים כאחד, דבר לא שגרתי בשוק משחקי המחשב, אשר נחשב לשוק גברי בעיקר הנשלט ברובו על ידי נערים. הצלחתו העצומה של המשחק הובילה להפצת שבע חבילות הרחבה וכן לגרסאות המשך שונות (The Sims 2-4)(גם בגרסאות פלייסטיישן, אינטרנט ואיי פוד).
חבילות הרחבה
הסימס: לחיות בגדול
"לחיות בגדול" (באנגלית The Sims: Livin' Large) היא חבילת ההרחבה הראשונה שיצאה למשחק. החבילה יצאה ב-31 באוגוסט 2000 וכללה תוספות משעשעות לבית ו-125 חפצים חדשים.
הסימס: מסיבה ביתית
"מסיבה ביתית" (באנגלית The Sims: House Party) יצאה ב-2 באפריל 2001. הנושא המרכזי בחבילה זו הוא מסיבות ביתיות. לראשונה יכלו הסימים להזמין את חבריהם ושכניהם למסיבה בביתם. החבילה כוללת חפצים חדשים לשדרוג המסיבה (שולחנות קייטרינג, רחבות ריקודים, בארים) ודמויות חדשות ומגוונות (דרו קארי (ראו בתמונה), רוח רפאים ופנטומימאי), אשר מגיעים לבדר את הסימים במסיבות שהם עורכים.
הסימס: יוצאים קבוע
"יוצאים קבוע" (באנגלית The Sims: Hot Date) היא החבילה השלישית שיצאה ב-12 בנובמבר 2001 והתמקדה בדייטים ובילויים. בנוסף לתוספות הקבועות של חפצים, דמויות ותלבושות חדשות, חבילה זו כללה לראשונה מתחם בילוי שנמצא מחוץ לשכונת המגורים - העיר התחתית. בעיר התחתית אזורי בילוי שונים כגון פאבים, מועדונים וחנויות, אשר הסימים יכלו להגיע אליהן כדי לבלות או במהלך דייט (נוספו גם אינטראקציות חדשות בן הדמויות, למשל 5 סוגי נשיקות).
הסימס: חופשה
"חופשה" (באנגלית The Sims: Vacation) היא חבילת ההרחבה הרביעית במספר שיצאה ב-28 במרץ 2002 ומטרתה לתת לשחקן אפשרות להוציא את הסימים לחופשת קיץ בים, קמפינג ביער או חופשת חורף באתר סקי מושלג. לאחר הגעתם לאתר החופשה, הסימים פוגשים באלמנטים המוכרים של בתי מלון כגון קבלה, סדרנים וצוות בידור. הסימים יכולים ליהנות ממגוון הפעילויות שבמקום ואף לנסות לזכות במזכרות, שאותן ניתן לקחת הביתה. בנוסף, החבילה כוללת 125 חפצים חדשים כגון איגלו ואיש שלג.
הסימס: חיות וחוויות
"חיות וחוויות" (באנגלית The Sims: Unleashed) היא חבילת ההרחבה החמישית אשר יצאה למשחק ב-7 בנובמבר 2002. בחבילה זו הסימים יכולים לאמץ חיות מחמד - כלבים וחתולים. האתגר העיקרי במשחק הוא לגדל את החיות בדיוק כמו את הסימים. החיות הופכות להיות חלק רגיל מהמשפחה, וגם הן יכולות לפתח יחסים חברתיים, לפתח מיומנויות שונות, להזדווג, להוליד גורים ואף למות מרעב. את החיות ניתן לאלף וביכולתן לרכוש יכולות שונות (כגון לצוד אחר עכברים). בנוסף אפשר לגדל אוגרים, תוכים, איגואנות ודגים, אך חיות אלו מתנהגות כחפצים דוממים. חידוש משמעותי נוסף במשחק הוא הרחבתן של שכונות המגורים כך שיכללו גם שטחים ציבוריים כגון פארק, מתקני שעשועים, חנות מזון ובית קפה.
הסימס: סופרסטאר
"סופרסטאר" (באנגלית The Sims: Superstar) היא חבילת ההרחבה השישית אשר יצאה ב-13 במאי 2003. חבילה זו מאפשרת לסימים להפוך לכוכבים מפורסמים בעיר שנקראת עיר האולפנים (על משקלה של העיר הוליווד). הסימים יכלו לבחור בקריירת משחק, דוגמנות או מוזיקה. במהלך השהות בעיר האולפנים הסים יכול להופיע ולעבוד בהתאם למסלול הקריירה שבחר, לחלק חתימות, להצטלם עבור אנשי הפפראצי ואפילו לזכות בפרסים דמויי פרס אוסקר. בעיר האולפנים ניתן גם לפגוש כוכבים מפורסמים (אבריל לאבין, כריסטינה אגילרה, קמרון דיאז, ג'ון בון ג'ובי, מרילין מונרו ועוד). עד להוצאת חבילת ההרחבה השישית הסים לא היה בשליטת השחקן מרגע שנסע לעבודתו ועד שחזר שוב הביתה ואילו החידוש העיקרי שבחבילה זו הוא שלראשונה ניתן לשלוט בסים גם בזמן שהוא בעבודה.
הסימס: עושים קסמים
החבילה השביעית והאחרונה "עושים קסמים" (באנגלית The Sims: Makin' Magic) יצאה ב-29 באוקטובר. החבילה התמקדה בעולם הפנטזיה ואפשרה לבצע קסמים שונים בעזרת שרביטים ושיקויים. בעיר הקסמים נוספה, בה הסימים עוברים משימות שונות אשר מזכות אותם בפרסים שונים, מטבעות קסם ובמרכיבים לשיקויים.
חבילות משולבות
החל משנת 2002 יצאו מספר חבילות משולבות אשר כללו את משחק "הסימס" המקורי ביחד עם אחת או יותר מחבילות הרחבה שונות. חבילות הרחבה אלו כללו גם תוספות חדשות למשחק כגון רהיטים ובגדים, וגם תוכנת עריכה ("The Sims Creator") המאפשרת ליצור בגדים חדשים. פירוט החבילות:
בשנת 2005 יצאו חבילות משולבות נוספות, אשר כוללות את כל שבע חבילות ההרחבה ביחד. פירוט החבילות:
סימס 2
על פי עלילת המשחק, סימס 2 חל בתקופת העתיד (כ־25 שנה לאחר סימס 1) בו גם אפשר למצוא משפחות אשר חיו בסימס 1 כאשר התבגרו (חלקם הזדקנו, הפכו מילדים לנערים וכו' ), אך גם אפשר למצוא דמויות חדשות.
במשחק זה יכולת בניית הדמויות השתפרה באופן משמעותי - במשחק המקורי ניתן היה לבחור ראש מרשימה קבועה ובגדים מרשימה קבועה. ב"סימס 2" ניתן לעצב כל פרט בפני הסים, לשנות צבע עיניים ושיער, לבחור תסרוקת, קעקועים, איפור, ולהתאים בנפרד חולצה למכנסיים. אפשר לבחור לסימים בגד ים, פיג'מה, לבנים, בגדי ספורט ועוד. בגרסה זו של המשחק אפשרויות היציאה לבילוי וקיום מסיבה מובנות בחבילת הבסיס. משחק זה מתרחש כביכול 25 שנה לאחר המשחק המקורי כך שהדמויות המקוריות (כגון משפחת גות') התבגרו והולידו צאצאים. גם משחק זה זכה להצלחה מסחררת ואף יצאו גם לו חבילות הרחבה שונות וכן גרסאות עבור קונסולות משחקים כגון פלייסטיישן 2. בנוסף, לכל חבילת הרחבה בסימס 2 מתווסף יצור מיוחד (כגון רובוטים, ערפדים וכו') המייחד את התוספת.
אוניברסיטה (University)
חבילת הרחבה זו, שיצאה ב-1 במרץ 2005, מוסיפה למשחק שלב חיים חדש - צעיר-מבוגר. סימים בשלב גיל זה יכולים לגור אך ורק באחת מ"שכונות האוניברסיטה". שכונות אלו מתווספות כ"שכונות משנה" לשכונה קיימת. סימים הגרים בשכונות אלו לומדים באוניברסיטה ויכולים להתגורר באכסניה או בבית פרטי. סימים שסיימו את האוניברסיטה יכולים לעבוד במקצועות חדשים, שלא קיימים במשחק "הסימס 2" הבסיסי. חבילת הרחבה זו כוללת גם:
חיי לילה (Nightlife)
חבילת ההרחבה "חיי לילה" יצאה ב-13 בספטמבר 2005. החבילה מוסיפה מגוון אופציות לחיי הבילויים של הסימס. לכל שכונה מתווספת שכונת "Downtown" (מרכז העיר), בה יש מסעדות, פאבים, מועדוני לילה, בתי קפה, חנויות ובאולינג. החבילה כוללת:
פתוחים לעסקים (Open For Business)
יצאה ב-2 במרץ 2006. חבילה זו מאפשרת לכל סים להקים עסק פרטי. את העסק ניתן להקים בבית או בשטח ציבורי. ניתן לפתוח חנות, מסעדה, בית קפה, מועדון לילה, מכון כושר, מספרה וכו'. בנוסף, חבילת ההרחבה מספחת לכול שכונה מתחם עסקים, בו קיימות חנויות ושאר העסקים, וכן משפחות סימס חדשות. החבילה כוללת גם:
חיות מחמד (Pets)
חבילת הרחבה זו יצאה ב-17 באוקטובר 2006. החבילה מאפשרת להוסיף למשפחות הסימס חיות מחמד, כגון כלב או חתול. הסימס יכולים ללמד את חיית המחמד לבצע תעלולים, לקחת אותם לטיול בפארק, לרכוש עבורם צעצועים ועוד. לחיות המחמד יש מחשבות משל עצמם ואי אפשר לשלוט בהם ישירות. כמו כן, מתווסף למשחק סוג חדש של סימס - אנשי זאב: סימים אשר ננשכו על ידי כלב זאב ובלילות הופכים לאנשי זאב. סימים כאלה יכולים ללמד את חיות המחמד תרגילים, מהר יותר מאשר סימים אנושיים.
עונות (Seasons)
יצאה ב-1 במרץ 2007. חבילת הרחבה זו מוסיפה למשחק את עונות השנה, וכן את מזג האוויר המתאים לכל עונה. החבילה כוללת גם:
חופשה נעימה (Bon Voyage)
חבילת ההרחבה ה-6, שיצאה ב-4 בספטמבר 2007. בעזרת הרחבה זו, ניתן לקחת את הסימס לאחד משלושה אתרי תיירות: מלון מפואר על אי טרופי, מחנה קמפינג בהרים או טיול לעיר במזרח הרחוק.
זמן חופשי (FreeTime)
חבילת הרחבה זו מתמקדת בעיקר בזמנם החופשי של הסימס, כאשר הם בביתם - חסרי מעש ומחפשים אחר תחביב ראוי. חבילה זו שיצאה ב-22 בפברואר 2008, מאפשרת לסימים לפתח תחביבים וכישורים ממגוון תחומי עניין: אומנות, בישול, ספרות וקולנוע, כושר גופני, משחקי מחשב, מוזיקה וריקוד, טבע, מדע, ספורט ו'שיפוצניקיות'. ככל שהסים עוסק יותר בתחביב, כך גם כישוריו בו גדלים, והוא מתחיל לפתח קשרים חדשים עם סימים אחרים החולקים את אותו התחביב. ניתן לפתוח בלוג על התחביב של הסים שלך, ללמד עליו ובשלב מאוחר יותר גם ללכת למועדון בלעדי לחובבים מושבעים של אותו התחביב. הסים יכול גם לקבל מנורת קסמים שבה יש ג'יני שמביא לו שלוש משאלות והסים בוחר איזה משאלות הוא רוצה (להחזיר מישהו לחיים, כסף, חיים ארוכים, חכמה). בנוסף חבילת הרחבה זו כוללת כ-125 חפצים חדשים והרבה בגדים.
חיי דירה (Apartment Life)
חבילת ההרחבה האחרונה ל"סימס 2", שיצאה ב-27 באוגוסט 2008. בניגוד לצורת המגורים של הסימים בשאר החבילות, בבתים פרטיים, חבילת הרחבה זו מאפשרת לסימים לגור בדירות. בחבילה זו קיים סוג חדש של סימס: מכשפים ומכשפות - סימים אלו מחולקים למכשפים טובים ומכשפים רעים. המכשפים יכולים להטיל כשפים, להפוך סימים אחרים למכשפים, לשנות מראה של סים, לעצור את הזמן ולהחזיר סימים לחיים, אך גם לגרום לשרפות ומחלות.
The Sims 2 Deluxe
שילוב של המשחק The Sims 2 וחבילת ההרחבה Nightlife.
חבילות משולבות
לאחר יציאת המשחק "הסימס 3" יצאו מספר חבילות הרחבה משולבות, הכוללת מספר חבילות הרחבה במשחק:
חבילות חפצים
במקביל לחבילות ההרחבה, EA Games הוציאו חבילות חפצים המוסיפות למשחק חפצים, בגדים ואובייקטים לעיצוב הבית ועיצוב סימים:
הסימס 3
בשנת 2006 הודיעה חברת "Maxis" כי החלה בפיתוח משחק נוסף בסדרת הסימס – הסימס 3. המשחק יצא בתאריך ה-2 ביוני 2009. התוספות העיקריות במשחק זה: תכונת האינטליגנציה של הסימים, שינויים באופן יצירת הדמויות, כגון: בחירה חופשית של צבע העור, העיניים והשיער ומשקל הסימים. ניתן גם לערוך פרטים קטנים יותר. בנוסף, לכל סים מאפיינים ייחודיים, כגון העדפות של צבעים מסוימים, ארוחות מועדפות וסוגי מוזיקה מועדפים. אפשר לבחור להם מזלות. בנוסף מושם הדגש על האופי הייחודי לכל סים. מתוך רשימה ארוכה של תכונות אופי שונות ניתן לבחור מספר תכונות אופי המשתנות בהתאם לגילו של הסים. בעזרת תכונות אלה, הסימים שונים זה מזה.
לתכונות הבנייה והריהוט נוסף ממשק חדש ומתקדם המאפשר לשחקן להתאים כל חפץ על פי טעמו האישי וזאת באמצעות בחירת צבע, תבניות טקסטורה ואת סוג חומר הגלם של הרהיט.
תכונת המשחקיות שודרגה ולראשונה קיימות אפשרויות תקדימיות בסדרת הסימס: אפשרות "Story progression" אשר מאפשרת לכל הסימים בשכונה להמשיך באופן אוטונומי לחלוטין את חייהם: לגדול, להתחתן, לעבור דירה, להתקדם, להוליד ילדים וכן הלאה. תכונה חדשה נוספת היא "עולם חופשי": כעת הסימים יכולים לטייל באופן חופשי ברחבי השכונה וזאת בזכות סנכרון מושלם עם זמני השכונה הכללית. כמו כן, לסימים יש אפשרות אינטראקציה עם כל מבנה ומבנה בשכונה (חדר כושר, מוזיאון וכו').
תכונת ההזדמנויות שודרגה וכעת לסימים מוצעות הזדמנויות לשיפור יכולותיהם המקצועיות וקידום בתחום הקריירה, זאת באמצעות משימות אקראיות אשר יוצעו במהלך המשחק ויבטיחו קידום או גמול בדמות כסף או פרס.
גם משחק זה זכה להצלחה, ונראה כי אף יותר מהסדרות הקודמות. הוא מכר כ-1.4 מיליון עותקים בשבוע הראשון לצאתו..
חבילות הרחבה
לסימס 3 יש 30 חבילות הרחבה: 9 חבילות חפצים, 10 חבילות עולמות ו-11 חבילות הרחבה (חבילות הכוללות חפצים, עולמות ותוספות חדשות למשחק):
הרפתקאות עולם (World Adventures)
חבילה זו הוכרזה באוגוסט 2009 ויצאה לאור ב-18 בנובמבר 2009. חבילה זו נותנת לסימים אפשרות לטוס ל-3 יעדים בעולם: מצרים, סין וצרפת. בשונה מחבילות היעדים בגרסאות הקודמות (The Sims Vacation, The Sims 2 Bon Voyage) החבילה הזו מתמקדת בפעילות הרפתקנית ביעדים. החבילה מתמקדת במשימות הניתנות בידי המקומיים לסימים הפעילים כמו הבאת חפצים, סיור בקברים, מציאת מידע ועוד. עליהם בתמורה מקבלים הסימים פרסים וכסף מקומי איתו ניתן לקנות כל מיני הטבות שימושיות לבית. ביעדים אלו ניתן לאכול מאכלים מקומיים וללמוד איך להכין אותם, ניתן לקנות חפצים להרפתקה כמו אוכל יבש ומקלחת בפחית, וניתן להתחבר עם המקומיים וללמוד מהם שירים. בחבילה זו נוספו שלוש יכולות חדשות: צילום, אמנויות לחימה והכנת נקטרים. כל אחד מהם שייך ליעד אחר. במהלך הביקור הראשון, זמן השהייה ביעד מוגבל. אחרי כל ביקור ביעד ניתן לבקר בו מספר ימים נוסף (תלוי בשלב הויזה), וכאשר מבקרים מספר פעמים באותו יעד ניתן לרכוש בית בו הסימים ישהו במהלך הביקורים שלהם שם. בחבילת הרחבה זו נוסף סוג חדש של סים - מומיה. כאשר סימס ישן בארון מתים במצרים, יש סיכויים שיתעורר בתור מומיה, ויותר לא יזדקן ולא ימות אלא אם יחשף לאש או ישתנה חזרה.
שאיפות (Ambitions)
חבילה זו הוכרזה במרץ 2010 ויצאה לאור ב-1 ביוני 2010. חבילה זו מציעה לסימים מספר קריירות חדשות להתקדם בהן, כאשר השחקן שולט בסימים כאשר הם מבצעים את הקריירה. לכל קריירה יש מספר דברים שעל הסימים לבצע על מנת להתקדם בהן. קיימים מספר סוגי קריירות כאלו:
מלבד הקריירות האלו, בהרחבה זו סימים יכולים להיות עצמאים לפתח קריירה עצמאית המבוססת על יכולתם. ניתן לעבוד כעצמאים באמצעות היכולות דיג, גינון, צביעה, כתיבה, גם עם היכולות החדשות של הרחבה זו: המצאה, ופיסול, ובמידה מותקנת ההרחבה World Adventures ניתן גם לעבוד עם יכולות הצילום, והכנת הנקטרים. את התוצרים שהסימים יוצרים בעבודות אלה, ניתן למכור בחנות המשגור על מנת להרוויח כסף.
משחק זה מביא איתו מספר אפשרויות חדשות. בפעם הראשונה בתולדות הסימס, ניתן לכבס בגדים באמצעות מכונות כביסה. ניתן לצייר כתובות קעקע ביצירת הסימים (Create-a-Sim) וניתן לעשות זאת גם אחרי היצירה בסלון היופי. ניתן לאסוף חפצים ישנים וחתיכות מתכת מחצר הגרוטאות וסימים בעלי יכולת המצאה גבוהה יכולים לפוצץ חפצים. סימים בעלי ממון יכולים גם לרכוש מקומות ציבוריים בעיקר לעסקים עצמאים, היצור החדש שנוסף בחבילת הרחבה זאת הוא הרובוט.
מאוחר בלילה (Late Night)
חבילה זו הוכרזה ביולי 2010 ויצאה לאור ב-26 באוקטובר 2010. בחבילה זו סימים יוכלו לגור לראשונה במרחב עירוני צפוף, בעיר החדשה שנקראת Bridgeport. הסימים יוכלו לגור ברבי קומות בדירות (אפשרות שהוצגה ב-The Sims 2 Apartment Life). ההרחבה תשים דגש על החיים העירוניים בעיקר על מועדונים ופאבים. בחבילה זו ניתן יהיה להקים להקה ולנגן על כלי נגינה כמו תופים, בס, ופסנתר/אורגן יחד עם הגיטרה שהוצגה במשחק הבסיסי. עם הלהקה ניתן לקיים הופעות במקומות ציבוריים ולקיים והופעות רחוב תמורת כסף. חבילה זו מציגה שוב את אפשרות הפרסום והידועניות (הוצג לראשונה ב-The Sims Superstar) מה שנותן לסימים הטבות והכרות בעיר. ניתן גם לעבוד בקריירת הסרטים בנוסף לקריירות הקיימות וניתן לפתח יכולת מזיגת משקאות שתהיה יעילה למועדונים. ההרחבה הזו תחזיר למשחק את האפשרות לבחור את המזל של הסים שהייתה זמינה ב-The Sims וב-The Sims 2. כמו כן, היא משיבה את אפשרות הערפדים. סימים שיפגשו ערפד יוכלו להוות לו מטרה או להתיידד איתו ואף להשתנות לערפדים בעצמם. לערפדים יכולות רבות כגון ריצה מהירה, ציד, שתיית דם וכו', אך אם יחשפו לאור שמש, יוכלו להתעלף ואז רק אחרי יומיים יושבו להם היכולות הערפדיות.
דורות (Generations)
ב-11 במרץ 2011 הודלף לרשת קדימון למה שנראה כמו תוספת חדשה בשם "דורות".
חבילה זו הוכרזה באפריל 2011 ויצאה לאור ב-31 במאי 2011. החבילה מתוארת באמצעות המשפט "חיה כל גיל במלואו". החבילה מתמקדת בפעילויות ומאפיינים שונים לכל שלב גיל בחיי הסימים ותוסיף פרטים למאפיינים הקיימים. בשלב הגיל פעוט ובשלב הגיל ילד החבילה מתמקדת בדמיון ופנטזיה על ידי הוספת עיצובים, פריטים ותלבושות בסגנון פנטזיה. כמו כן נוספו מתקני שעשועים חדשים למתקנים הקיימים כגון: בית עץ, ארגז חול, קלאס וכו'. ניתן גם לבדוק אם יש מפלצות מתחת למיטה. אם הילד מצא מפלצת, הוא לא יסכים לישון שם במשך 12 שעות. אם הוא לא מצא כלום, הוא יקבל הרגשה טובה וילך לישון. בשלב הגיל נער החבילה מתמקדת על סיווג גיל זה כ"גיל ההתבגרות" של הסימים במציאת אהבה, קיום מסיבות וביצוע תעלולים ומעשי קונדס שונים כמו הכנת פצצת סירחון וזריקת ביצים על דלתות השכנים. בשלב הגיל צעיר-מבוגר יוכלו לערוך טקס חתונה מסודר באמצעות החופה שתחזור למשחק לאחר שהושמטה מחבילת הבסיס בשונה מהגרסה השנייה של המשחק. בשלב הגיל מבוגר מתמקדת התוספת בהולדת צאצאים ובהרחבת אפשרויות הטיפול בהם, כמו כן יוכלו המבוגרים לסבול ממשברים המתרחשים לרוב בגיל זה, למבוגרים-זכרים תתווסף האפשרות להוספת שערות בגוף. בשלב הגיל קשיש מתמקדת התוספת בהנאה משארית החיים והסתכלותם על צאצאיהם גדלים.
התוספת כוללת בנוסף גם מצלמת וידאו המאפשרת לסימים לתעד את העובר עליהם ועל חבריהם בכל שלב בחיים ממבט הסימים עצמם. בנוסף חוזרים למשחק הזיכרונות שאותם ניתן יהיה לשתף במציאות באמצעות הפייסבוק או הדף האישי באתר סימס 3 באינטרנט. חפצים נוספים הנכללים הם מדרגות מעוגלות, מיטות קומתיים, עגלות תינוק, מקל הליכה ועוד. היצור הרשמי של חבילת הרחבה זאת הוא החבר הדמיוני.
כאשר לסים תינוק יש בובה צבעונית וחמודה בתיק, הוא יכול לתת לבובה שם של בן או של בת, הוא יכול לשחק איתה ולשיר לה. אם אף אחד לא נוהג לדבר הרבה עם התינוק, יכול להיות שהבובה תקום לתחייה, ורק בתור תינוק ניתן לראותה. כאשר התינוק יהפוך לילד, הוא יראה את הבובה הופכת לילד אמיתי, שעומד ליד הבית. מין הילד-בובה נקבע על פי השם שניתן לו כשהיה בובה.
חיות מחמד (Pets)
החבילה מציגה את חיות הבית: כלבים וחתולים, יחד עם סוסים. ניתן ליצור אותן כפי שיוצרים סים רגיל, ולשלוט עליהן. הפעם, לחיות תכונות משל עצמן, וביכולתן ללמוד מיומנויות מיוחדות. ניתן לבצע מגוון פעילויות בין החיות לסימים ובין החיות לבין עצמן, לשחק איתן, לאלף אותן, להשתמש בהן למטרות מסוימות ועוד. בנוסף להן, יש גם חיות נוספות: חיות בר, זוחלים וציפורים. לציפורים אומנם יש שני סוגי כלובים, אחד רגיל ובשני ניתן ללמדם לדבר ולהביע רגשות, אך יהיה באפשרותן מגוון פחות רחב של פעולות לביצוע בהשוואה לכלבים, חתולים וסוסים. ההרחבה תוסיף עולם חדש בשם Appaloosa Plains וצורת החיים החדשה בחבילה היא החד-קרן (צורת החיים הראשונה במשחקי הסימס שלא מופיעה בדמות אדם).
ההופעה מתחילה (Showtime)
ב-6 בדצמבר 2011 הוכרזה חבילת ההרחבה "Showtime".והיא יצאה לאור ב-6 במרץ 2012. החבילה מתאפיינת בעיקר בנושא הבידור. חבילה זו מאפשרת לסימים להיות זמרים, קוסמים או אקרובטים, ולהופיע על במות. אם בחרת להיות זמר, אתה תוכל לשיר שירים לבחירתך, ולספר בדיחה/להקדיש שיר ועוד בין כל שיר שמסתיים. אם בחרת להיות קוסם, אתה יכול לבחור מתנדב. אבל, עליך להזהר, כיוון שישנם קסמים מסוכנים, כגון קופסאת חרבות, וקופסה שאתה ננעל בה ונתקע בתוך אבן. אם בחרת להיות אקרובט עליך להזהר עם מקלות האש והחרבות, ובכלל כל השאר. חבילת הרחבה זו מתמקדת בהגשמת חלומותיהם של הסימים בתחום הבידור. הסים שלכם יכול למצוא מנורת קסמים, לפגוש ג'יני שייתן לכם משאלות (קיימת אפשרות ליצור ולהיות ג'יני בחבילת ההרחבה "על טבעי"), ולשחק גולף.
על-טבעי (Supernatural)
ב-13 ביוני 2012 הוכרזה חבילת ההרחבה "Supernatural" והיא יצאה לאור ב-4 בספטמבר 2012. החבילה עוסקת בכל הקשור לעל-טבעי. בחבילה מתווספים 6 צורות חיים חדשות למשחק ואפשרויות חדשות לערפדים. צורות החיים הם: פיות, זומבים, אנשי זאב, מכשפות, ג'ינים, ורוחות רפאים. (כל צורות החיים זמינות בזכר ובנקבה). בנוסף:
בטריילר לחבילת ההרחבה "על-טבעי" נראו רמזים לחבילת ההרחבה ההבאה, שהיא עונות (Seasons).
עונות (Seasons)
חבילת הרחבה זו הוכרזה ב-3 באוגוסט 2012 ויצאה ב-13 בנובמבר 2012. בחבילת ההרחבה, בדומה לסימס 2, השנה תחולק לעונות: סתיו, חורף, אביב, וקיץ. בנוסף יתקיימו חגים כמו ליל כל הקדושים, חג המולד וחג הפסחא. באביב יתקיים יריד האביב. יצורים חדשים שנוספו לחבילה זו הם החייזרים. בנוסף, ייווספו פעילויות הספורט סנואובורד וכדורגל. גם, יהיו פסטיבלים בעיר עם פעילויות כגון: דיג תפוחים מתוך חבית מים, דוכן נשיקות ועוד. ולראשונה בסימס 3, יהיה ניתן לשחות בתוך האוקיינוס. (אפשרות זו זמינה גם למשתמשים ללא חבילת הרחבה זו, בעדכון 1.42 ובחבילת ההרחבה "איי גן עדן")
חיי אוניברסיטה (University Life)
חיי אוניברסיטה זוהי הרחבה נוספת החוזרת מסימס 2. ההרחבה מאפשרת לסים שלך לצאת אל חיי האוניברסיטה. הסים מקבל כמה תחומים להתמצאות, בהם מקבלים עיר חדשה, בגדים, מקצועות אוניברסיטה, גרפיטי, שולחן פינג פונג, נרגילה, מכונות שתייה, מיטה מתקפלת, אביזרים חדשים ובאולינג. יהיו אפשרויות להקמת מסעדה ולחיות את החיים בין הנוער למבוגרים. הדמות החדשה שנוספת הוא איש או אשת צמחים כמו שהוזכר ב סימס 2 עונות. ההרחבה יצאה ב-5 במרץ 2013.
איי גן עדן (Island Paradise)
החבילה הוכרזה בשידור החי של Origin ב-8 בינואר ויצאה ב-25 ביוני 2013. בשידור החי, הוכרז כי החבילה תכלול אפשרות לשוט באמצעות בית סירה לאיים טרופיים שונים. בנוסף, החבילה תכלול אפשרויות נופש שונות, ועל כן חבילה זו תהיה המקבילה לחבילת Bon Voyage מסימס 2 ו-Vacation מסימס 1. היה שידור חי נוסף על "איי גן עדן", שם הראו שיהיו המון אפשרויות חדשות כגון: השתזפות, עבודה בחוף הים כמציל, ללכת על גחלים, לצלול, לשוט בסירות, לגור בבית סירה, לנהל בתי מלון ואף לפגוש בתולות ים ולשוחח עימן. את בתי הסירה יהיה אפשר לבנות ולעצב כמו בית רגיל. בחבילת הרחבה זו תתווסף עיר חדשה ששמה איסלה פראדיסו (Isla Paradiso). העיר הזו מחולקת למספר איים, ועל מנת ללכת לאי אחר (כדוגמה לבית הספר) עליכם לשוט בסירה עד לאי אחר, או לקחת סירת-מונית. אף יתווסף סוג מקום חדש: מקום תת-ימי, בהם השחקן יוכל לצלול מתחת לים לאחר שיפתח מיומנות צלילה. בחבילה יתווספו איים ואותם השחקן יצטרך לגלות, ולאחר שיעשה זאת, יהיו האיים שטחים של השחקן, בהם יוכל לבנות בתי מלון או בתים לחופשה. השחקן יוכל למצוא מפת אוצר ולחפש אוצר באיים נסתרים או מתחת למים. בעלי חיים שיתווספו בחבילה הם הכריש והקראקן, שיכולים להרוג סימים או לפצוע אותם. ולראשונה בתולדות הסימס, הסימים יוכלו לטייל בין הערים במשחק (לדוגמה בין איסלה פראדיסו לברידג' פורט) באמצעות בתי הסירה, ואף לעבור לגור בעיר אחרת. ההרחבה יצאה ב-25 ביוני 2013.
לתוך העתיד (Into The Future)
חבילה זו הוכרזה בשידור החי של Origin ב-8 בינואר, ויצאה ב-22 באוקטובר 2013. בחבילה זו, הסים של השחקן יכול לנסוע לעתיד, והפעם יוכל השחקן לראות את העולם ואת הסימים שם, בניגוד למכונת הזמן בחבילת ההרחבה "שאיפות". בעתיד, ניתן אפילו למצוא את שורשי המשפחה של הסים שלכם. בתאריך 23 ביולי 2013 התרחש משדר אשר הציג את הטריילר ופרטים על ההרחבה. הרחבה זו תכלול עולם עתידני עם חפצים עתידיים כמו סקייטבורדים מרחפים, מכוניות מרחפות, מטוסי סילון, מכוניות חדשות, רובוטים חדשים, אשר בניגוד לשאיפות, ניתנים לעיצוב בהתאמה אישית. חבילה זו היא גם חבילת ההרחבה האחרונה בסדרת הסימס 3.
בהרחבה זו ישנו גם מיומנויות חדשות; לייזרים, בניית רובוטים, ומיומנות של העתיד; כמה הסים שלך יודע על העתיד. ניתן להרוויח מיומנות עתיד מרכיבה על סקייטבורד מרחף, התקנת מזון חדש במקרר מיוחד שבו אין צורך להכין אוכל, והאוכל לא מתקלקל לעולם. כאשר הסים שלכם רעב, הוא מבקש אוכל מהמקרר והמקרר מביא לסים שלכם את המזון המבוקש. ניתן לבקש איזה מזון שתרצו, ללא קשר לרמת הבישול של הסים. המזון הוא סינתטי, ולאחר הארוחה הסים מרגיש הרגשה חדשה, וטובה.
חבילות משולבות
במהלך פיתוח ההרחבות של הסימס 3 החלו לצאת חבילות משולבות הכוללות את משחק הבסיס יחד עם חבילת הרחבה אחת או יותר. פירוט החבילות:
צורות חיים
בכל חבילת הרחבה של הסימס 3 מתווסף יצור אחד או יותר למשחק.
הסימס 4
הסימס 4 הוא המשחק הרביעי בסדרת הסימס. Electronic Arts הכריזו על המשחק לראשונה ב-6 במאי 2013. המשחק יצא עבור ממשק ווינדוס ב-2 בספטמבר 2014 (תאריך לישראל: 4 בספטמבר 2014) וב-17 בפברואר 2015 לממשק Mac OS. המשחק "הסימס 4" פותח על ידי The Sims Studio ו-Maxis, לעומת "הסימס 3", אשר פותח על ידי The Sims Studio בלבד.
המשחק מכר בשבוע הראשון כ־1.4 מיליון עותקים.
בגלל מיעוט בפונקציות משחק שונות, מאז היציאה לאור יצאו כמה עדכונים חינמיים למשחק שהחזירו דברים שלא היו בבסיס:
סוגי חבילות התוספות
המשחק מציע חבילות הרחבה, שהן ההרחבות הגדולות ביותר וחבילות חפצים, שהן ההרחבות הקטנות ביותר, בדומה למשחקים הקודמים לו. בשונה ממשחקים קודמים, הסימס 4 מציע גם חבילות משחק - חבילות הרחבה קטנות יותר מחבילות ההרחבה הקלאסיות וגדולות יותר מחבילות החפצים המוצעות במשחק.
חבילות חפצים
חבילות החפצים הן החבלות הזולות ביותר של הסימס 4, וכך גם מחירן נמוך. חבילות החפצים ניתנות לרכישה בחנות האינטרנטית Origin בלבד:
נסיגה החוצה (Outdoor Retreat)
בתוספת זו נוספה תת-עיר, ששמה Granite Falls, בה אפשר לצאת לחופשה ביער או בבקתה יחד עם הסימים, כמו כן ניתן למצוא אבנים וצמחים מיוחדים. בנוסף לכך, נוספו בגדים וחפצים בהתאם לנושא זה.
חבילה זו יצאה לאור ב-13 בינואר 2015.
יום בספא (Spa Day)
בחבילת משחק זו נוספו מקומות ספא וציוד ספא (כמו מיטת עיסוי וסאונה) שבהם אפשר להתפנק ולמצוא שלווה ביחד עם הסימים. כמו כן, נוספו בגדים וחפצים בהתאם לנושא זה. החבילה יצאה לאור ב-14 ביולי 2015.
בתוספת זו נוספו מסעדות שבהן ניתן לשלוט. בפעם הראשונה בתולדות הסימס, ניתן לעצב את לבוש המלצרים, המנות המוגשות לסועדים ואת מחירי המנות במסעדה. החבילה יצאה לאור ב-7 ביוני 2016.
ערפדים (Vampires)
מיני הרחבה נוספת, ובה סימים יכולים להפוך לערפדים, לפתח יכולות מיוחדות ולעצב את הבית בסגנון ערפדי. בנוסף נוספת עיר חדשה בשם Forgotten Hollow בה שעות הלילה ארוכות יותר כיאה להרחבה. החבילה יצאה לאור ב-24 בינואר 2017.
הורות (Parenthood)
חבילת משחק זו מתמקדת בפעילויות המשפחה, חינוך, וגידול הילדים. החבילה יצאה לאור ב-30 במאי 2017.
גבעת מוזר (strangerville)
מוסיף עולם חדש ומוזר הכולל story mode העוקב אחרי תעלומה בעיר סטריינג'רוויל ה"תמימה" הגורמת לכולם להפוף לקריפיים, לסוכני ממשלה להופיע ולעבמ"ים להופיע ליד העיר.
לכו לעבודה (Get To Work)
Get To Work היא חבילת ההרחבה הראשונה בסימס 4. בחבילה זו נוספה האפשרות ללכת יחד עם הסימים לעבודה, לשלוט בהם ובדברים שהם עושים בעבודתם, ולהשפיע על קצב התקדמות הקריירה שלהם.
ביחד עם חבילת ההרחבה, התווספה עיר חדשה, Magnolia Promenade, המיועדת לחנויות ועסקים. כמו כן, התווסף עולם של חייזרים, Sixam, שניתן למצוא בו פריטים אסיפים כגון גאודים, אבני חן וצמחים חייזריים.
במשחק כלולים שלושה תחומי העסקה: בנוסף לכך, תהיה אפשרות לפתוח חנות (קידום עובדים, בחירת עובדים, ואם החנות לא מצליחה ניתן למכור אותה) ואף להיות צלם, בדומה לחבילת ההרחבה בסימס 2, Open For Business.
צורת חיים חדשה נוספה בהרחבה זו - חייזר; ישנם שני הבדלים משמעותיים בין הסימים לחייזרים: חבילת ההרחבה יצאה לאור ב-2 באפריל 2015.
מבלים ביחד (Get Together)
Get Together היא חבילת ההרחבה השנייה בסימס 4. בהרחבה זו, הסימים מסוגלים להקים חבורות שיוצאים להיפגש במקומות ציבוריים (למשל מועדון או פארק) או בכל מקום אחר עם "מנהיג החבורה". לכל חבורה יש אופי משלה (ניתן לבחור את סוג האופי של אנשים בחבורה, למשל חבורה של אנשים טובים, מצחיקים, מרושעים, יצירתיים וכדומה). ניתן לבנות כישורים חדשים כמו ריקוד או יכולות תקלטות (DJ) טובות. כמו בכמעט כל חבילת הרחבה, נוספה עיר חדשה בשם Windenburg בהרחבה זו למשחק.
חיים בעיר (City Living)
City Living היא חבילת ההרחבה השלישית בסימס 4. בהרחבה זו, יכולים לגור הסימים בדירות בבניינים שונים ובשכונות במעמד שונה, להפגין ברחובות, להשתתף בפסטיבלים השנתיים ולהשתמש בכל מה שיש לעיר הגדולה להציע. כמו כן, נוספה עיר חדשה בשם San Myshuno בהרחבה החדשה.
חבילת ההרחבה יצאה לאור ב-3 בנובמבר 2016.
חתולים וכלבים (cats & dogs)
cats & dogs היא חבילת ההרחבה הרביעית בסימס 4. בהרחבה זו ניתן לעצב חיות מחמד (חתולים וכלבים בלבד) ואף להוסיף להם פריטים כמו רצועות, בגדים וכובעים. יש אפשרות לאמץ חיית מחמד (בעזרת מחשב). נוספה גם עיר חדשה בשם Brindleton Bay וגם אפשרות לפתוח מרפאת חיות.
חבילת ההרחבה יצאה לאור ב-10 בנובמבר 2017.
עונות (seasons)
Seasons היא חבילת ההרחבה החמישית בסימס 4. בהרחבה זו מתווספים למשחק עונות השנה סתיו, חורף, אביב וקיץ. ניתן לחגוג חגים כמו כריסטמס, הלווין וכו', קיימת האופציה להסיר חגים ולהוסיף חגים וכמו כן עם חבילה זו מקבלים בגדים נוספים ולא קיימת עיר נוספת וחדשה בניגוד לשאר חבילות ההרחבה.
חבילת ההרחבה זו יצאה לאור ב-22 ביוני 2018.
הפוך למפורסם (get famous)
הרחבה המוסיפה עיר המדומה להוליווד והאפשרות להפוך לשחקן, להתחיל קריירת יוטיובר, להירשם לחוג דרמה בתור ילד או נער, לפגוש מפורסמים, ולהצטרף לסימים בזמן הצילומים שלהם.
חיי אי (island living)
חבילת island living מאפשרת לחיות בעולם הדומה להוואי, לגלוש, לשחות ולעבוד בתור מציל. עם החבילה מקבלים עולם חדש בשם "סולאני" (sulani) ושם מגיעה גם צורת חיים חדשה, בת/בן ים.
גלו את האוניברסיטה (Discover university)
הרחבת Discover university מאפשרת לסימים ללמוד באוניברסיטת בריטצ'סטר (University of Britechester) ומכון פוקסבורי (Foxbury Institute). שני המקומות מציעים מסלולי תארים מגוונים לסטודנטים שלומדים בהם: ביולוגיה, מדעי המחשב, פיזיקה, כלכלה, פסיכולוגיה, פשע, תולדות האומנות, היסטוריה, אומנות הקולינריה, דרמה, אומנות, שפה וספרות ותקשורת. מכון פוקסבורי הוא המכון המודרני מבין השניים, ואוניברסיטת בריטצ'סטר נחשבת למעוז ההשכלה הגבוהה.
כדי שהסימסים ילמדו באוניברסיטה ובמכון הם צריכים לשלם עליהם. ניתן לקחת הלוואה כדי ללמוד בהם במידת הצורך.
החבילה מציעה פעולות רבות ומגוונות שניתן לעשות באוניברסיטאות השונות, ביניהן - הצטרפות לקבוצת הספורט והכדורגל ומגורים במעונות או בקמפוסים.
הסימס אונליין
משחק "הסימס אונליין" (באנגלית The Sims Online) יצא ב-17 בנובמבר 2002 ומטרתה לאפשר לכל שחקן ליצור דמות סים ולשלב אותה בקהילה וירטואלית. המשחק בבסיסו דומה לגרסת המחשב הרגילה, אך מציב לשחקנים יעדים חדשים כגון תחרויות עיצוב או פופולריות. אחד הרכיבים המרכזיים במשחק הוא האפשרות לשוחח בסגנון צ'אט עם שאר המשתתפים. בניגוד לציפיות חברת "Maxis", המשחק לא זכה להצלחה כמו הגרסה המקורית, ואף זכה לביקורות פושרות. ב-2008 הופסקה פעילות המשחק.
הסימס שלי
"הסימס שלי" (באנגלית MySims) שווק בשנת 2007 על ידי חברת EA Games עבור קונסולות משחקים נינטנדו DS וWii. המשחק מדורג E (לכולם), בעוד שמשחקי הסימס האחרים מדורגים T (לבני נוער). לבסוף פותחה גרסה של "הסימס שלי" גם למחשב. במשחק השחקן שולט על סים, המגויס על ידי ראש העיר להפוך את העיר למלאת חיים כפי שהייתה פעם, על מנת להעביר סימים מסוימים עם תכונות שונות לעיר. בעקבות המשחק פותחו משחקים נוספים בסדרת MySims: תוך כדי המשחק מתפתחת העלילה המתמקדת בכתר הסיוטים אשר אותו מנסה להשיג מורקובוס הרשע.
סיפורי הסימס
"הסימס סיפורים" (באנגלית The Sims Stories) הוא סדרה של 3 משחקים בממשק הזהה לסימס 2 שבהם השחקן מבצע עם הסים עלילת סיפור על ידי משימות ומטרות הניתנות לו. במהלך הביצוע עומדים בפני השחקן מספר אתגרים על מנת להשלים את המשימות. ניתן לשחק גם במצב חופשי, כמו משחק רגיל בסימס 2 אך עם יכולות מוגבלות. בכל משחק ניתן לבצע 2 סיפורים, כאשר השני נעול בהתחלה ונפתח למשחק לאחר סיום שלב מסוים בסיפור הראשון. סדרה זו היא היחידה בכל סדרות הסימס למחשב שמותאמת למחשבים ניידים תוך כדי התאמה לדרישות מינימליות של מחשב נייד, הפחתה בהכבדה על המחשב שמפחית בצריכת החשמל, והתראות בנוגע לצריכת חשמל כגון אילו תוכנות כדאי לסגור ושמירת המשחק אוטומטית כאשר הסוללה חלשה. משחקים בסדרה: הסיפור השני מציג את וינסנט, שמחפש את אשת חייו שתאהב אותו יותר מכספו. הוא יתמודד עם שתי בחורות ומשברים עם כל אחת מהן. משחק זה יצא לאור ב-6 בפברואר 2007
הסימס ימי הביניים
משחק ספין-אוף של הסימס, המבוסס על ממשק זהה לסימס 3, ויצא בתאריך 24 במרץ 2011. המשחק מתרחש בימי הביניים וניתן לעבוד בו בעבודות המקובלות באותה התקופה, כגון נפח, אביר, זמר נודד, כהן ומלך. למרות הדמיון בין הסימס ימי הביניים לסימס 3, זוהי סדרת משחקים אחרת לגמרי. הפעולות שהסימים יכולים לעשות גם הן מותאמות לימי הביניים ולאגדותיהן השונות, לדוגמה לחימה בקרבות, היאבקות עם מפלצות ואף שליטה בממלכה. דבר שונה נוסף הוא שהסים מקבל מטלות ומשימות, בשונה ממשחקי הסימס האחרים בהם אין מטרות ברורות לסים הנ"ל. בסימס ימי הביניים המשחק הוא לא חופשי לגמרי. עליכם לבחור משימות ולהשלים אותן. רק כאשר גומרים את המשחק יש אפשרות להתחיל את המשחק מהתחלה או לשחק באופן חופשי. כבני מלוכה אתם יכולים לשלוח אנשים לסד, או לחיה שתאכל אותם.
הסימס Social
הסימס Social הוא משחק פייסבוק שבו ניתן ליצור סים, לבנות ולרהט בית, ולנהל אינטראקציות עם חפצים שונים, בדומה לסימס הרגיל. כמו כן, ניתן גם לבקר סימים של חברים אחרים שנרשמו למשחק, ולנהל עמם אינטראקציות ומערכות יחסים שונות. כמות הפעולות של הסים מוגבלת על ידי כמות אנרגיה, שניתן לרכוש, לקבל מחברים, או לחכות שתתחדש באופן אוטומטי. הסימס Social נסגר על ידי EA ואינו זמין יותר. משחק זה החליף את המשחק Hotel City בפייסבוק.
הסימס Freeplay
הסימס Freeplay הוא גרסה חינמית הניתנת להורדה מה-"AppStore" של אפל. גרסה זו של המשחק מיועדת למכשירים המריצים את פלטפורמת הiOS של אפל: אייפון, אייפוד טאצ' ואייפד. כיום, ניתן להוריד את המשחק גם כן למכשירי האנדרואיד דרך חנות האפליקציות "Google Play". בגרסה זו, על המשתמש להרכיב עיר שלמה תוך כדי הוספת סימים, בתים, מקומות עבודה והשלמת המשימות הנדרשות. ככל שמשלימים יותר משימות, עולים יותר שלבים ומחיר הבתים ומקומות העבודה עולה. כדי להמשיך ולבנות את העיר יש לשלוח כל סים למקום עבודתו על מתכונת יום-יומית. בין מקומות העבודה והחנויות, יש: מגרש מכוניות, מגרש ספורט, מעבדה, תחנת כבאים, חנות תחביבים, חנות כלבים ומשכן לפוליטיקה. לאחרונה נוספו גם אפשרויות לנישואים ותינוקות במשפחה. בעדכון גרסה שנעשה ב־18 ביולי 2013, ישנה אפשרות לשחקנים לצאת מהעיר ולבקר בערים "שכנות" של שחקנים אחרים, עמם הם חברים בפייסבוק. באפשרותם לקיים מערכות יחסים שונות עם הסימים ה"שכנים".
the sims mobile (סימס מובייל)
יצא ב-9 במאי 2017, הוא גרסה חינמית שזמינה גם למשתמשי אפל: "iOS" וגם למשתמשי אנדרואיד: "google play". במשחק ניתן לנהל חיים מלאים כולל מערכות יחסים ומציאת עבודה. -->
קונסולות משחקים
החל משנת 2003 משחק "הסימס" יצא גם בגרסאות שונות עבור קונסולות משחקים:
בקולנוע
במאי 2007 הודיעה חברת פוקס המאה ה-20 כי רכשה את הזכויות לסרט על "הסימס". החברה הודיעה כי בסרט ישחקו שחקנים חיים (לא סרט אנימציה) הפקת הסרט התעכבה במשך שנים ואף לוותה בשמועות על ביטולה האפשרי, לאחר רכישת פוקס על ידי דיסני בשנת 2019 בוטל הסרט באופן סופי.
בעולם המוזיקה
ידוע כי הרבה זמרים מפורסמים הקליטו שירים בשפה הדמיונית של המשחק. יש גם זמרים שעשו שירים המבוססים על המשחק כמו קייטי פרי ונלי. בנובמבר 2020, הזמרת ביני שחררה את השיר שלה "KOOL", יחד עם הווידאו קליפ, אשר מבוסס על המשחק ואפילו מראה את המשחק מנקודת המבט של הדמויות, אשר כביכול מבולבלות וכועסות ממי ששולט בהן בחיים האמיתיים.
דמויות מוכרות במשחקי הסימס
כל משחק בסדרת הסימס מציג תקופת זמן שונה. סימס 1 מציג את ההווה, סימס 2 את העתיד, סימס 3 את העבר, וסימס 4 יקום מקביל למשחקים הקודמים ושונה במעט בעלילתו כפי שניתן לראות על מספר דמויות:
זריאדיה (אולם קונצרטים)
אולם זריאדיה (ברוסית: Зал Зарядье) הוא אולם קונצרטים במוסקבה, הממוקם בפארק זריאדיה. נפתח בשנת 2018.
חדקן גמדי
חדקן גמדי (שם מדעי: Pseudoscaphirhynchus hermanni) הוא מין של דג סחוס גרמי ממשפחת החדקניים, והמין הקטן ביותר במשפחה. הוא מצוי בטבע רק בנהר אמו דריה שבטג'יקיסטן, טורקמניסטן ואוזבקיסטן, ובעבר היה מצוי גם בימת אראל. החדקן מצוי בטבע בסכנת הכחדה חמורה.
זריאדיה (אולם קונצרטים)
תכונות מבנה
מתחם אולם הקונצרטים בנוי על גבעה מלאכותית, הבניין אוורירי, מואר עם קווים דקים. חלונות זכוכית מספקים נוף פנורמי של הקרמלין, העיר העתיקה, נהר מוסקבה.
חדקן גמדי
תיאור
חדקן זה הוא הקטן שבחדקנים ומגיע לאורך של 27.5 סנטימטרים בלבד ולמשקל מרבי מתועד של 50 גרם. במראהו הוא מזכיר את המין חדקן אמו דריה, אך הוא קטן בהרבה ובעל גוונים אפורים-חומים עם שוליים בהירים יותר. הלוחיות שלו קטנות והוא בעל "שובל" ארוך ודק מאונת זנבו העליונה.
המין מצוי באזורים ממוזגים של מים מתוקים או מים מליחים, אך לא מגיע לים. בעונת הרבייה החדקן נודד אל אזורים רדודים יותר כדי להשריץ. הוא קטן מאוד וניזון בעיקר מזבובאים שוכני מים, אותם הוא בולע בלגימה.
זריאדיה (אולם קונצרטים)
תכונות מבנה
לאולם הגדול יש יכולת טרנספורמציה (אולם טרנספורמר הראשון ברוסיה): ניתן ליישר את האמפיתיאטרון לדוכנים, ניתן לכוון את התזמורת בגובה. האולם מצויד גם במכונות עליונות. הווילונות נעדרים, הקירות מרופדים בארז, המרפסות מיוצרות בצורה של גל.
חדקן גמדי
תיאור
החדקן מצוי בסכנת הכחדה עקב דיג יתר, זיהום נהרות וסכרים לאורך נתיבי מחייתו. עם זאת מין זה היה נדיר כבר מאז שתועד ומ-1996 נכלל כמין בסכנה חמורה לפי הרשימה האדומה של IUCN ואמנת וושינגטון. לא ידוע כמה פרטים חיים בטבע אך נראה שהאוכלוסייה תרד עקב דיג לא חוקי שלא נאכף.
Base Léonore
מאגר המידע Base Léonore הוא מאגר מידע אינטרנטי צרפתי הכולל את רשימת האנשים שקיבלו את עיטור לגיון הכבוד. המאגר מכיל את שמות האנשים שקיבלו את העיטור מאז הקמת הלגיון ב-1802, ונפטרו קודם לשנת 1977. נכון לשנת 2014, מכיל המאגר 390,000 שמות.
המאגר מטבע הדברים אינו שלם, לאחר שרישומים רבים הושמדו במהלך תקופת הרסטורציה, מהפכת יולי 1830 והקומונה הפריזאית.
מאגר המידע מנוהל תחת הארכיון הלאומי, ורק חלק מן המידע נגיש און-ליין. מידע שאינו נגיש באמצעות רשת האינטרנט, ניתן לקבלו לאחר בקשה מיוחדת.
סוקור
סוקור היא רמה בהרי מנדארה בצפונה של מדינת אדמאווה בצפון-מזרח ניגריה, סמוך לגבולה עם קמרון. בשנת 1999 הוכרז שטח הרמה בגודל של 764.4 הקטאר כאתר מורשת עולמית בשל הנוף התרבותי הייחודי שלו. ההכרזה כוללת את ארמון ההידי (ראש השבט) הניצב על גבעה החולשת על הכפרים שלרגליה, שדות בנויים על טרסות במעלה הגבעות בסביבה ואת שרידיה של תעשיית הברזל המקומית המפותחת שגוועה במהלך המאה ה-20.
היסטוריה
קיימות עדויות קלושות להתיישבות בסוקור בתקופת האבן החדשה, אך במקום נמצאו ממצאים של תרבות מתקופת הברזל שעשתה שימוש בתנורים להתכת המתכות ובאבני ריחיים.
שושלת ראשי השבטים השולטת במקום בהווה, קמה במאה ה-17, ובתקופתה הייתה רמת סוקור לאזור ייצור חשוב של ברזל שסיפק את צרכיה של צפון-מזרח ניגריה. ייצור הברזל ברמה נמשך עד לעשור הראשון של המאה ה-20, ובין 1912 ל-1922 היה המקום ליעד לפלישות מצד שבטים שכנים יריבים. ייצור הברזל במקום המשיך ושקע בתקופת השלטון הבריטי ולאחר עצמאותה של ניגריה, ונפסק לחלוטין לאחר שנת 1960. כתוצאה מכך היגרו רבים מתושבי רמת סוקור אל המישורים הסמוכים מצפון ומדרום לה.
האתר
לארמונו של ההידי הכולל את ההרמון החרב כעת, נודעת חשיבות פוליטית ודתית עמוקה לבני הסוקור. שטחו של הארמון הוא פחות מהקטאר בודד והוא שוכן מעל לכפרים בהם מתגוררים פשוטי העם. הארמון בנוי בצורת מתחם עגול ובו בתים פשוטים עשויים מאבני גרניט מקומית. חלק מהאבנים גדולות במיוחד והובאו לאתר ממרחק רב. אל הארמון מובילות דרכים מרוצפות ממזרח ומצפון ורוחבן עומד על 5 עד 7 מטר. הן עשויות מגושי גרניט זהה לאלה ממנה ניבנו בתי הארמון. סביב הארמון ובתוכו ישנן דרכים מרוצפות נוספות, אך אלה עשויות מגושי גרניט גדולים יותר.
את הרמה ואת מורדותיה מכסים שדות הערוכים בטרסות, ולאלה נודעה משמעות דתית עמוקה מעבר לשימוש החקלאי שלהן. ברחבי הטרסות שוכנים עצים קדושים ומקומות פולחן רבים. כפריהם של בני הסוקור שוכנים מתחת לארמונו של ההידי והם מוקפים בקירות אבן אשר שימשו להגנה וכקירות חיץ בעלי משמעות חברתית. גם בתי הכפריים ואסמיהם ניבנו מאבני גרניט, והם עגולים, מכוסים בגגות סכך ועל רצפותיהם מחצלות ארוגות.
על הגבעות שוכנים בתי קברות שבהם קברים מאבן פשוטה. לכל משפחה או שבט היה את בית הקברות שלה, ובו נקברו כל בניה. יוצאים מן הכלל היו ילדים אשר נקברו בסמוך לכפרים וההידי אשר נקבר בארמונו. גם לבארות נודעה חשיבות חברתית וכלכלית. מעליהן נבנה מבנה בצורת חרוט והן הוקפו בגדר. במתחמי הבארות נהגו התושבים לפטם את חיות הבית כמו בקר וכבשים, בין אם לשם אכילתם על ידי בני המשפחה, או כדי להעניקם כמתנות וכמוהר או כסמל למעמד חברתי ולעושר.
שרידיהם של תנורים להתכת מתכות פזורים בשטחה של הרמה, ואלה הוקמו על פי רוב בסמוך לבתי בעליהם. ברי כי תהליכי ייצור המתכת היו קשורים בטקסים שנלוו אליהם והוכתבו מקשרים חברתיים וכלכליים.
עוד מצויים בשטח מקדשים ומזבחים שרבים מהם עשויים מקרמיקה וקיים ריכוז גדול של מבנים כאלה בסמוך לארמון ההידי.
רציחות במידסומר
רציחות במידסומר (באנגלית: Midsomer Murders) היא סדרת דרמה משטרתית-קומית בריטית ששודרה ברשת ITV החל מ-23 במרץ 1997. התוכנית מבוססת על סדרת ספרים מאת קרוליין גרהאם שעובדו לטלוויזיה על ידי הסופר והתסריטאי אנתוני הורוביץ. הדמות הראשית בסדרה היא דמותו של טום ברנבי (בגילומו של ג'ון נטלס) מפקח משטרה בעיר קוסטון. ב-2011 החליף את טום ברנבי כמפקח המשטרה, בן דודו הצעיר ג'ון ברנבי (ניל דאג'ן). העלילה עוסקת בחוקרי המשטרה בראשות ברנבי המפענחים מקרי רצח שמתרחשים במחוז הבדיוני מידסומר. במשך השנים היו למפקח המשטרה מספר עוזרים: סמל בילוש גווין טרוי (דניאל קייסי), סמל בילוש דן סקוט (ג'ון הופקינס) וסמל בן ג'ונס (ג'ייסון יוז).
מקום ההתרחשות
מידסומר הוא מחוז בדיוני באנגליה. רבים מן היישובים במחוז כוללים את המילה מידסומר בשמם. ההשראה לשם היא מהעיירה "מידסומר נורטון" שבסאמרסט. בעיר המחוז, קוסטון, גר מפקח המשטרה טום ברנבי עם אשתו ובתו. הוא עומד בראש המחלקה לחקירות פליליות של המשטרה המקומית. חלק מהפופולריות של הסדרה נובע מחוסר ההתאמה בין הפשעים והאלימות לבין הסביבה הכפרית הציורית והשלווה לכאורה. שיעור הפשיעה במחוז מידסומר גבוה: משטרת קוסטון מטפלת ב-32 מקרי רצח למיליון תושבים, כמעט כפליים מזה של לונדון. שיעור הפשיעה הגבוה הפך לבדיחה בקרב הקהל הבריטי, ובא לידי ביטוי בסדרה עצמה.
הפקה
צילומי הסדרה החלו בסתיו 1996. הפרק הראשון שודר בבריטניה ב-23 במרץ 1997. נתוני הצפייה היו טובים, והיותם של הפרקים מעין סרטי טלוויזיה, משכו אליהם שחקנים רבים מן הבמה והמסך לתפקידים שונים. הפרקים הראשונים עובדו לטלוויזיה על ידי אנתוני הורוביץ מהרומנים שכתבה קרוליין גרהאם. יוצרי הסדרה היו הורוביץ יחד עם המפיקים בטי וילנגייל ובריאן טרו-מיי.
ב-2009 הודיע ג'ון נטלס על כוונתו לפרוש מהסדרה, אחרי 13 עונות של עשרה פרקים כל אחת. בעונה ה-14 החליף ניל דאג'ן את נטלס, והחל לגלם את ג'ון ברנבי, בן דודו של טום ברנבי. דמותו של ג'ון ברנבי נראתה לראשונה על המסך בפרק "חרבו של גיום" (The Sword of Guillaume).
אתרי צילום
העיר קוסטון בסדרה מצולמת בעיר וולינגפורד שבמחוז אוקספורדשייר. בין המקומות המועדפים לצילום "הדסור האוס" בבקינגהאמשייר, ביקונספילד, אמרשהם, גרייט מיסנדן, פרסטווד, ונדובר, פרינסס ריזבורו, לונג קרנדון, פן, מרלו, בלדלו, אחוזת אשרידג', אולדברי, ליטל גדסדן, צ'סהאם, לאטימר, פולקינגהאם, וודסדון בהרטפורדשייר, המל המפסטד, צ'יפרפילד, פלונדן, בולבורן, הדליי ווד, סאראט, ווטפורד שבאוקספורדשייר. תחנת הרכבת של טייפורד (Twyford) משמשת אתר צילומים של תחנת הרכבת של קוסטון.
הפאב "ששת הפעמונים" (The Six Bells) שבוורבורו מופיע בסדרה כפאב בשם "ברבור שחור" (Black Swan).
פסקול
ג'ים פרקר הלחין את פסקול הסדרה. נעימת הנושא היא ואלס המנוגנת בקצב בינוני (מודרטו), ומבוצעת בעיקר בכלי האלקטרוני טרמין שנשמע כמו שריקה בקול נמוך. סיליה שין מנגנת בטרמין. החל מהעונה ה-14 המנגינה שנשמעת ברקע כותרות הסיום מנוגנת בכינור ולא בטרמין.
עד כה יצאו לאור שלושה תקליטורים הכוללים את פסקול הסדרה.
וסילי קליוצ'בסקי
קליוצ'בסקי היה ההיסטוריון הרוסי הראשון שהעביר את נקודת המבט ההיסטורית מתפקיד המנהיגים והגורמים הפוליטיים והחברתיים אל הגורמים הכלכליים והגאוגרפיים. התעניין במיוחד בתהליך ההתיישבות הרוסית באירופה, בסיביר ובמזרח אסיה. בשנת 1882 פרסם עבודת הדוקטורט על הדומה של הבויארים, שבה הציג את השקפתו על המדינה כתוצר שיתוף הפעולה בין מעמדות שונים בחברה. יצירתו הראשית היה הקורס להיסטוריה הרוסית בחמישה כרכים שפורסם בשנים 1904–1922 שתורגם בשפות רבות, כולל בעברית. קליוצ'בסקי היה חבר באקדמיה הרוסית למדעים.
בעשור האחרון לחייו בילה קליוצ'בסקי בהכנת הגרסה המודפסת של הרצאותיו. נמשך גם לחיים הפוליטיים והצטרף למפלגה הדמוקרטית החוקתית (ה"קדטים"). מקסים גורקי רשם ציטטה מלב טולסטוי לגביו: